Jos luulit, että Flow on hipsteri­festivaali, et ole nähnyt mitään – Jäkäläfestissä voi tutkia sammalia, porata hyönteisille reikiä ja virkata kasvien internetiä

Hyrynsalmen Jäkäläfestiin päästäkseen pitää todella tietää mitä haluaa.

Hyrynsalmi

Matka Oulusta Hyrynsalmelle käy hiljaista mutta piinallisen mutkikasta asfalttitietä pitkin, jota reunustavat vaarat ja messevät talousmetsät. Edelleen läpi Ylikiimingin pystyyn kuolleen kylänraitin ja Puolangan, jonka mainoskyltti ehdottaa ”vielä ehdit kääntyä takaisin”.

Hyvä yritys Puolanka, mutta ohi mennään niin että heilahtaa.